2014. gada 20. augustā Rīkojums Nr. 442

Rīgā (prot. Nr. 44 36. §)

**Par Ministru kabineta Atzinības raksta piešķiršanu**

1. Atbalstīt Ministru kabineta Apbalvošanas padomes priekšlikumu un saskaņā ar Ministru kabineta 2010. gada 5. oktobra noteikumu Nr. 928 "Kārtība, kādā dibināmi valsts institūciju un pašvaldību apbalvojumi" 58. punktu piešķirt Ministru kabineta Atzinības rakstu:

1.1. Latvijas Universitātes Datorikas fakultātes Programmēšanas katedras profesoram datorzinātņu doktoram Jānim Bičevskim par ilggadēju izcilu zinātnisko un pedagoģisko darbu, prasmīgu starptautisku un valsts nozīmes projektu īstenošanu, kā arī nozīmīgu ieguldījumu datorzinātņu speciālistu izglītošanā Latvijas Universitātē;

1.2. Lidijai Rapoportei par personisko ieguldījumu, atbildīgi un profesionāli plānojot Izglītības un zinātnes ministrijas resora un finanšu budžetu.

2. Noteikt, ka Ministru kabineta Atzinības rakstu J. Bičevskim un L. Rapoportei pasniedz izglītības un zinātnes ministre Ina Druviete.

Ministru prezidente Laimdota Straujuma

Izglītības un zinātnes ministre Ina Druviete